เวนเกอร์ ปัดแข้งปืนโดนกดดัน จนพ่าย นักบุญ
สำนักข่าวต่างประเทศรายงาน เมื่อวันที่ 27 ธ.ค. อาร์แซน เวนเกอร์ กุนซือทีม ปืนใหญ่ อาร์เซนอล ยืนยันว่าลูกทีมของตนไม่ได้โดนแรงกดดันเล่นงานจนพลาดนำจ่าฝูง หลังบุกไปพ่ายให้กับ นักบุญแดนใต้ เซาแฮมป์ตัน 0-4 ในเกมพรีเมียร์ลีก อังกฤษ เมื่อวันเสาร์ที่ผ่านมา,ในเกมวันบ็อกซิงเดย์ที่ผ่านมา ปืนใหญ่ มีโอกาสแซงขึ้นนำเป็นจ่าฝูง หลังจากที่ เลสเตอร์ ซิตี้ ที่ลงสนามก่อนแพ้ให้กับ ลิเวอร์พูล ไป 0-1 แต่ในที่สุดแล้วลูกทีมของ เวนเกอร์ ก็ฝันสลาย เมื่อบุกไปโดน นักบุญ ถล่ม 4-0 นิ่งอยู่ในอันดับที่ 2 ตามเดิม,อย่างไรก็ตาม หลังเกมจบ เวนเกอร์ ก็ได้ยืนยันว่าการที่ลูกทีมของตนทำผลงานได้น่าผิดหวัง ไม่ใช่เพราะถูกแรงกดดันจากภารกิจแย่งชิงจ่าฝูง โดยกล่าวว่า ผมบอกก่อนเกมนี้แล้ว ถ้าหากเรามีคะแนนนำหนึ่งคะแนน หรือตามหลังหนึ่งคะแนน มันก็ไม่สำคัญ มันอยู่ที่ฟอร์มการเล่นของทีม ซึ่งเราไม่ดีพอสำหรับการคว้าชัยในเกมนี้,อีกมุมหนึ่งคือ เราไม่สามารถจมอยู่กับสิ่งนี้ได้นานนัก เพราะในอีก 48 ชั่วโมงข้างหน้าเราต้องลงเล่นอีกหนึ่งนัด เราผิดหวังและไม่พอใจ แต่มันเป็นเพียงหนทางเดียวที่จะตอบสนองในอีก 48 ชั่วโมง,ในนัดต่อไปวันที่ 28 ธันวาคม อาร์เซนอล มีโปรแกรมลงสนามพบกับน้องใหม่ บอร์นมัธ ซึ่งเป็นอีกนัดที่ ปืนใหญ่ จะได้ลุ้นขึ้นเป็นจ่าฝูง เนื่องจาก เลสเตอร์ จะต้องพบกับ แมนเชสเตอร์ ซิตี้ โดยตัวของ เวนเกอร์ เอง ก็มั่นใจว่าลูกทีมของตนจะคว้าชัยได้,ขงเบ้งเลือดน้ำหอมกล่าวว่า นักเตะพวกนี้มีสปิริตที่ยอดเยี่ยม และพวกเขาสามารถแสดงให้เห็นได้ในอีก 48 ชั่วโมงข้างหน้า,มันเป็นงานของเราที่จะตอบสนอง เราต้องตอบสนองต่อความผิดหวัง แต่น่าเสียดายที่ไม่มีอาชีพใดปราศจากความผิดหวัง ไม่มีใครเลย ต่อให้เป็นนักเตะที่ดีที่สุดในโลกก็ต้องมีสิ่งนั้น มันขึ้นอยู่กับคุณว่าจะตอบรับอย่างไร และผมเชื่อว่านักเตะของผมจะตอบรับด้วยฟอร์มที่แข็งแกร่งมากๆ ในวันจันทร์นี้.
อาร์แซน เวนเกอร์ กุนซือทีม ปืนใหญ่ อาร์เซนอล ยืนยันว่าลูกทีมของตนไม่ได้โดนแรงกดดันเล่นงานจนพลาดนำจ่าฝูง โดยพ่ายให้กับ นักบุญแดนใต้ เซาแฮมป์ตัน 0-4
พรีเมียร์ลีก,อังกฤษ,อาร์แซน เวนเกอร์,ปืนใหญ่,อาร์เซนอล,นักบุญ,เซาแฮมป์ตัน,ข่าวกีฬา,ข่าว,ไทยรัฐออนไลน์